বিক্ষোভকারীদের শর্ত, উপাচার্যকে আটকানো হচ্ছে না। তিনি গেলে যেতে পারেন। কিন্তু যেতে হবে পড়ুয়াদের মাড়িয়ে। কিন্তু রাতভর উপাচার্য বিশ্ববিদ্যালয়েই থেকে যান। 
 নিজস্ব প্রতিবেদন:  কাউন্সিল নয়, পুরোদস্তুর ছাত্র সংসদ গড়তে হবে। এই দাবিতে ফের বিক্ষোভে উত্তাল যাদবপুর বিশ্ববিদ্যালয়। সোমবার রাতভর যাদবপুরে অবস্থান বিক্ষোভ করলেন ছাত্রছাত্রীদের একাংশ। বিক্ষোভকারীদের শর্ত, উপাচার্যকে আটকানো হচ্ছে না। তিনি গেলে যেতে পারেন। কিন্তু যেতে হবে পড়ুয়াদের মাড়িয়ে। কিন্তু রাতভর উপাচার্য বিশ্ববিদ্যালয়েই থেকে যান। ছাত্রছাত্রীদের ছেড়ে যাননি তিনি। কিন্তু যাদবপুরে ছাত্র আন্দোলনের যৌক্তিকতা নিয়েই মঙ্গলবার সকালে প্রশ্ন তোলেন উপাচার্য সুরঞ্জন দাস। তাঁর যুক্তি, ‘আইন তো সরকার এনেছে। সেই আইন সরকারকেই বদলাতে হবে। সরকারের সঙ্গে আলোচনার জন্য যাদবপুরের সবপক্ষকে নিয়ে কমিটি গড়ার প্রস্তাব দিয়েছে কর্তৃপক্ষ।‘  রাতে ছাত্রদের সঙ্গে একাধিকবার বৈঠক করেন উপাচার্য, যদিও এই নিয়ে এখনও কোনও সমাধানসূত্রে পৌঁছানো সম্ভব হয়নি।